Diari Oficial de la Generalitat Valenciana


Sumari del DOGV 6654, del 18-11-2011 (2011/11185)

RESOLUCIÓ de 24 d'octubre de 2011, de l'Àrea de Relacions Laborals i Seguretat Laboral de la Direcció General de Treball, Cooperativisme i Economia Social, per la qual es disposa el registre i publicació de l'Acord entre l'empresa Valenciana d'Aprofitament Energètic de Residus, SA (VAERSA) i membres dels 3 comités d'empresa sobre l'execució de l'Acord per a l'estabilitat laboral de 26 de febrer de 2010 durant la campanya 2011-2012.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6654

Data del DOGV
:   18-11-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/11213


Data del document
:   24-10-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * conveni col·lectiu
    * conveni col·lectiu

RESOLUCIÓ de 24 d'octubre de 2011, de l'Àrea de Relacions Laborals i Seguretat Laboral de la Direcció General de Treball, Cooperativisme i Economia Social, per la qual es disposa el registre i publicació de l'Acord entre l'empresa Valenciana d'Aprofitament Energètic de Residus, SA (VAERSA) i membres dels 3 comités d'empresa sobre l'execució de l'Acord per a l'estabilitat laboral de 26 de febrer de 2010 durant la campanya 2011-2012.  
  
 [2011/11637]  
Vist l'Acord subscrit el dia 24 de febrer de 2011 entre l'empresa Valenciana d'Aprofitament Energètic de Residus SA (VAERSA) i membres dels 3 comités d'empresa, sobre l'execució de l'Acord per a l'estabilitat laboral de data 26 de febrer de 2010 durant la campanya 2011-2012, i de conformitat amb el que disposen l'article 90, apartats 2 i 3 del Reial Decret Legislatiu 1/1995, de 24 de març, Text Refós de la Llei de l'Estatut dels Treballadors, l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Orde 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, esta Àrea de Relacions Laborals i Seguretat Laboral, d'acord amb les competències transferides segons el Reial Decret 4105/82, de 29 de desembre, resol:  
  
  
Primer   
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb notificació a la Comissió Negociadora i depòsit del text de l'Acord.  
  
Segon   
Disposar la seua publicació en el Diari Oficial de la Comunitat Valenciana.  
  
Valencia, 24 d'octubre de 2011.- El cap de l'Àrea de Relacions Laborals i Seguretat Laboral: Reyes Maximiliano Coronado Coronado.  
  
  
València, 24 de febrer de 2011  
  
Reunits  
D'una banda, Valenciana d'Aprofitament Energètic de Residus, SA, representada per Felipe Espinoses Bolaños, en qualitat de director general.  
I, d'altra banda, els representants dels sindicats, amb presència en els tres comités d'Empresa de Vaersa que apareixen al peu d'este escrit.  
Ambdós parts es reconeixen, recíprocament, la capacitat legal per a concertar acords d'empresa i, en virtut d'això,  
  
Manifesten  
I. En data 26 de febrer de 2010, van subscriure un acord d'empresa per a l'estabilitat laboral, el qual ha sigut publicat en el Diari Oficial de la Comunitat Valenciana de data 09.07.2010.  
II. Les parts que intervenen -empresarial i social- han debatut la problemàtica que planteja, per a l'exercici 2011, el Pla de Prevenció i Vigilància d'Incendis Forestals.  
III. I, basant-se en les premisses de fet, i els principis i objectius que van inspirar la concertació del referit Acord per a l'Estabilitat Laboral de data 26.02.2010, concreten l'execució d'este per a este exercici, per a la qual cosa han arribat al següent  
  
Pacte  
1. El col·lectiu laboral de vigilància mòbil del Pla de Prevenció i Vigilància d'Incendis Forestals (PPVIF) prestarà els seus servicis laborals, pel que fa a la campanya 2011/2012, durant 9 mesos, incloent-hi el període de vacacions que es disfrutaran en este període de nou mesos.  
2. Els observatoris forestals que, fins a la campanya 2010-2011, havien tingut una cobertura de 24 h diàries, durant tot l'any, continuaran tenint la cobertura reduïda, determinada pel consorci -suma total d'hores efectives de treball- que han d'efectuar els treballadors fixos discontinus que ja prestaven els seus servicis en els dits observatoris, quan la cobertura era la indicada abans de 24 hores de jornada i cada dia de l'any.  
3. Els operaris polivalents i els operaris corretorns que han prestat servicis laborals durant 12 mesos a l'any, incloent-hi el període de vacacions, tindran una prestació laboral, en la campanya 2011-2012, de 9 mesos, incloent-hi el període de vacacions que es disfrutarà en el referit període de nou mesos.  
Als efectes del còmput d'antiguitat als operaris polivalents i als operaris corretorns que han prestat servicis laborals durant 12 mesos a l'any els serà computat el temps que estiguen en desocupació durant la campanya objecte del present acord.  
  
4. Les demandes laborals que hagen sigut presentades fins al dia de la firma del present pacte no seran afectades pel contingut d'este.  
  
A més, el present pacte no recolza les tesis de cap de les parts en litigi, ni prejutja els drets i obligacions de les dos.  
5. El present acord no serà base ni justificació perquè l'empresa puga realitzar modificacions pel que fa a la mobilitat geogràfica dels treballadors del Pla de Prevenció i Vigilància d'Incendis, més enllà del que disposa la normativa en vigor.  
6. Els col·lectius de treballadors integrats en el Pla de Prevenció i Vigilància d'Incendis Forestals, que no són objecte de regulació en el present acord, seguiran regint-se, en la campanya 2011-2012, per les condicions que han tingut en l'anterior campanya 2010-2011.  
7. El present pacte és un acord de mínims, que no limita la possibilitat d'ampliar els períodes de contractació del personal si hi ha recursos en la comanda de referència.  
8. La vigència del present pacte d'empresa s'estendrà per la duració de la campanya 2011-2012 del Pla de Prevenció i Vigilància d'Incendis Forestals.  
Les parts deleguen en Anna Bayarri Llorens la gestió de presentació d'este pacte en la Direcció General de Treball, Cooperativisme i Economia Social, als efectes de registre, depòsit i publicació d'este en el Diari Oficial de la Comunitat Valenciana.  
Les parts intervinents -empresa i sindicats- firmen este pacte, per duplicat, en la data i el lloc de l'encapçalament, i com a prova de conformitat amb la integritat del seu contingut.  
  
Pels sindicats:  
Javier Armesto Bartolomé. CCOO-PV  
Joaquín Andrés Ivorra Castelló. STAS-IV  
Beatriz Solano Ramírez. USO-CV  
Antonio Santo Juan. Delegat independent. S'adherix al present pacte l'01.03.2011.  
  
Per VAERSA:  
El director general, Felipe Espinosa Bolaños.